Source: https://tax-fin-lex.si/Zbirke/SodnaPraksaList?nodeId=9714304d-3ec8-4244-b20d-c32cd33ef1e6&pageNumber=2
Timestamp: 2020-01-24 17:12:24+00:00

Document:
VDS sodba Pdp 1753/2004
ZDR člen 47, 88, 88/1, 88/1-1, 88/3, 88/5, 90, 90/3, 47, 88, 88/1, 88/1-1, 88/3, 88/5, 90, 90/3.
delovno razmerje - odpoved - rok
VDSS sklep Pdp 1569/2004
novi ZDR - redna odpoved PZ iz poslovnega razloga - kriteriji za oblikovanje trajno presežnih delavcev
VDS sklep Psp 160/2006
ZPP člen 87, 87/3, 87, 87/3. ZDSS-1 člen 91, 91.
zavrženje - odvetnik
VDS sodba in sklep Pdp 1419/2005
VDS03767
ZDR člen 88, 88/1, 88/1-1, 100, 88, 88/1, 88/1-1, 100.
odpoved pogodbe o zaposlitvi iz poslovnega razloga - kriteriji za določitev presežnih delavcev
Ker so delavci kljub temu, da so jim bile pogodbe o zaposlitvi odpovedane, še naprej opravljali svoje delo na istih delovnih mestih v drugi družbi, ki je opravljala delo za prvega delodajalca, ni dokazan ekonomski razlog za redno odpoved pogodbe o zaposlitvi. Ker so pri toženi stranki vsi delavci postali presežni delavci (razen tistih, ki po ZDR uživajo posebno varstvo pred odpovedjo), tožena stranka ni bila dolžna uporabiti kriterijev za določitev presežnih delavcev, saj se ti uporabljajo takrat, ko je potrebno določiti, kateri delavci bodo ohranili zaposlitev in kateri ne.
VDS sodba Psp 463/2004
OBLIGACIJSKO PRAVO - SOCIALNO VARSTVO
VDS03734
ZZZPB člen 17, 17a, 18, 17, 17a, 18. ZOR člen 172, 279, 172, 279.
plačilo zamudnih obresti - zavarovanje za primer brezposelnosti
Denarno nadomestilo med brezposelnostjo je po 17.a in 18. čl. ZZZPB mesečna, torej občasna dajatev, ki se zavarovancu zagotavlja zaradi zagotovitve njegove socialne varnosti. Ker ZZZPB nima posebnih določb o zamudnih obrestih od zapadlih, pa neplačanih zneskov denarnega nadomestila, je potrebno za presojo tožbenega zahtevka uporabiti 3. odst. 279. člena ZOR, po katerem od občasnih zapadlih denarnih terjatev tečejo zamudne obresti od dneva, ko je pri sodišču vložen zahtevek za njihovo plačilo. Ker je tožnik plačilo zakonskih zamudnih obresti od posameznih zneskov nadomestila zahteval s tožbo, vloženo po izplačilu celotnega zneska nadomestila, ni upravičen do zakonskih zamudnih obresti od zapadlosti posameznega mesečnega zneska. Odškodninski zahtevek mora tožnik utemeljiti po posameznih elementih odškodninske odgovornosti in ga ni ga mogoče enačiti z zakonskimi zamudnimi obrestmi kot objektivno posledico zamude. Zaradi ugovora zastaranja bi tožnik moral navedbe o povzročeni škodi konkretizirati in izkazati, kateri organ oz. katero časovno in vsebinsko opredeljeno ravnanje tožene stranke RS, Ministrstva za delo, družino in socialne zadeve mu je v smislu 172. čl. ZOR povzročilo škodo. Samo trajanje postopka, v kolikor niso izkazana konkretna krivdna ravnanja, neutemeljeno zavlačevanje in odlaganje odločitve, ne more biti podlaga za uveljavitev odškodninskega zahtevka zoper Republiko Slovenijo oz. njen organ.
VSK sklep I Cpg 193/2005
VSK01862
ZPP člen 189, 189.
Ker je bil postopek izbrisa po ZFPPod po ugotovitvah sodišča prve stopnje začet že 27.12.2004, torej predno je dolžnik v predmetni zadevi vložil predlog za začetek stečajnega postopka (vložen 16.6.2005), je sodišče prve stopnje pravilno zavrglo kasneje vloženi predlog za začetek stečajnega postopka.
VSK sklep I Cpg 81/2005
VSK02323
ZPP člen 497, 497/3, 497, 497/3.
plačilo sodne takse za pritožbo - opomin - sodni rok - podaljšljivost roka
Ker je pogoj za izvedbo nadaljnjega pritožbenega postopka plačilo sodne takse za pritožbo, to plačilo pa je bilo v konkretnem primeru tudi opravljeno, čeprav ne v roku 15-ih dni po izdaji sklepa z dne 20.12.2004, vsekakor pa prej, preden je sodišče izdalo izpodbijani sklep, ravnanje sodišča prve stopnje ni bilo pravilno. Rok, ki ga je sodišče toženi stranki naložilo s sklepom z dne 20.12.2004 je sodni rok, to pa pomeni tudi, da je podaljšljiv in ker ga je očitno sodišče samo podaljšalo s tem, da je toženo stranko z nalogom - opominom ponovno pozvalo na plačilo (pravilne) takse za napoved pritožbe, evidentno niso bile podane predpostavke za izdajo izpodbijanega sklepa.
VSK sklep I Cpg 252/2005
VSK01597
ZFPPod člen 25, 25/1-2, 25/2, 34, 34/4-3, 25, 25/1-2, 25/2, 34, 34/4-3.
V predmetnem primeru je tekel zoper subjekt vpisa postopek za izbris družbe iz sodnega registra, ker družba že 12 mesecev ni opravljala izplačil preko računa pri organizaciji, ki za gospodarsko družbo opravlja posle plačilnega prometa, to je iz razloga po 2. tč. 1. odst. v zvezi z 2. odst. 25. čl. ZFPPod. Po 3. tč. 4. odst. 34. čl. ZFPPod ima zoper tak sklep pravico pritožbe tudi upnik gospodarske družbe, vendar bi moral s pritožbo izpodbijati domnevo o tem, da subjekt vpisa nima premoženja. Trditve upnika, da mu je dolžnik dolžan 448.110,14 SIT s pp in je glede tega zneska upnik vložil izvršilni predlog zoper dolžnika pri Okrajnem sodišču v Kopru, pa ne pomenijo zatrjevanja, da dolžnik ima premoženje.
VDSS sodba Pdp 1185/2004
VDS03471
novi ZDR - redna odpoved PZ iz poslovnega razloga -sprememba proizvodnje - družba v večinski lasti druge družbe
Ker se je večinski lastnik tožene stranke odločil, da se bodo dela komercialnih zastopnikov opravljala v okviru večinskega lastnika, je delo tožnika pri toženi stranki na tem delovnem mestu postalo nepotrebno. Podana redna odpoved PZ iz poslovnega razloga je zakonita, saj je bila pravilno podana s strani tožene stranke in ne s strani večinskega lastnika tožene stranke.
VSL sklep I Cpg 887/2005
VSL0007525
ZPPSL člen 143, 143/5. ZZK-1 člen 7, 8, 86.
neobstoj ločitvene pravice - nastanek hipoteke v izvršilnem postopku - predhodno vprašanje – odločanje o predhodnem vprašanju v pravdi
Pravdno sodišče ne more v vseh primerih in o vseh prehodnih vprašanjih odločiti samo. Glede na oblikovalne učinke vpisov v zemljiško knjigo in glede na publicitetne učinke odločitev v zemljiškoknjižnih postopkih in vpisov v zemljiško knjigo, je treba o teh vprašanjih odločiti samo v teh postopkih in ni mogoče, da bi se o teh vprašajih kot o predhodnih vprašanjih odločalo v pravdi. O tem, ali so v izvršilnem postopku nastopili pogoji za vpis hipoteke, se odloča v zemljiškoknjižnem postopku po uradni dolžnosti.
VDS sklep Pdp 218/2006
VDS03473
prenehanje delovnega razmerja - začasna odredba - nedenarna terjatev - vrnitev na delo
7. odst. 88. člena ZObr-C, ki velja za delavce, ki že poklicno opravljajo vojaško službo oz. civilne osebe v vojski, določa, da tem delavcem v primeru, če so obsojeni zaradi kaznivega dejanja oz. na kazen iz 5. alinee 3. odst. 88. člena, preneha delovno razmerje z dnem vročitve ugotovitvenega sklepa o prenehanju delovnega razmerja na podlagi pravnomočne sodbe. Prav ta določba predstavlja v obravnavanem primeru pravno podlago za izdajo sklepa o prenehanju delovnega razmerja tožniku. Določba ne velja za nazaj, saj šele od njene uveljavitve daje podlago za prenehanje delovnega razmerja takim delavcem, ki so bili obsojeni zaradi kaznivega dejanja oz. na kazen iz 5. alinee 3. odst. 88. člena ZObr-C. Iz navedene določbe tudi izhaja, da je bistven datum pravnomočne obsodbe zaradi kaznivega dejanja, ki se preganja po uradni dolžnosti in ne datum storitve kaznivega dejanja. Ker je datum pravnomočne sodbe v konkretni zadevi nastopil že po uveljavitvi ZObr-C, ne gre za retroaktivno uporabo zakona. Ker terjatev, to je zahtevek za razveljavitev sklepa o PDR, ni verjetno izkazana, niso podani pogoji za izdajo začasne odredbe, s katero tožnik predlaga takojšnjo vrnitev na delo k toženi stranki.
VDS sodba Psp 5/2004
VDS03722
ZOR člen 210, 210. ZPIZ člen 224, 240, 224, 240. ZDDPO člen 32, 32.
prispevki - vrnitev sredstev ZPIZ
Dolžnik, ki zamudi z izpolnitvijo denarne obveznosti, dolguje poleg glavnice še obresti. Ker je v spornem obdobju veljavni Zakon o prispevkih za pokojninsko in invalidsko zavarovanje, zdravstveno varstvo in zaposlovanje (Ur.l. SRS št. 48/90), v 15. čl. glede obresti napotoval na Zakon o davku od dobička pravnih oseb (Ur.l. SRS št. 48/90), ta pa je v 32. čl. določal, da mora davčni zavezanec, če ne plača akontacije ali razlike po obračunu davka na dan zapadlosti, za zamujeno dobo plačati zamudne obresti po obrestni meri, ki jo določi Izvršni svet Skupščine Republike Slovenije, je bila podana pravna podlaga za zamudne obresti od nepravočasno plačanih prispevkov za obvezno pokojninsko in invalidsko zavarovanje, ki kasneje ni odpadla. Zato ne gre za dejanski stan po 210. čl. ZOR, saj je imel prehod premoženja, konkretno plačilo prispevkov, pravno podlago v že navedenem ZPIZ/92 in ta pravna podlaga tudi kasneje ni odpadla.
VDSS sodba in sklep Pdp 1419/2005
ZDR člen 88, 88/1, 88/1-1, 100.
redna odpoved pogodbe o zaposlitvi iz poslovnega razloga - kriteriji za določitev presežnih delavcev
VSK sklep I Cpg 251/2005
VSK01598
ZPP člen 105a, 105a/1, 105a, 105a/1.
napoved pritožbe - plačilo sodne takse
Ne drži sicer navedba tožene stranke v pritožbi, da ni napovedi pritožbe v postopkih, kakršen je predmeten, saj se po določilu 3. odst. 29. čl. Zakona o poslovnih stavbah in poslovnih prostorih (ZPSPP) za izpraznitveni nalog glede poslovnega prostora smiselno uporabljajo določbe ZPP, ki se nanašajo na plačilni nalog. Vendar pa se v primerih, ko gre za izdajo plačilnega naloga v sporih, ki niso tudi spori majhne vrednosti, glede na odločbo Ustavnega sodišča RS št. U-I 75/05 z dne 22.9.2005 v takih sporih ne uporablja določilo 1. odst. 105.a čl. ZPP, ker je s to odločbo razveljavljeno, kolikor določa, da je treba vlogi, ki vsebuje napoved pritožbe, v postopkih za izdajo plačilnega naloga v gospodarskih sporih priložiti dokazilo o plačilu takse.
VDS sodba Pdp 391/2005
VDS03485
ZDR člen 52, 52/1, 52/1-2, 52, 52/1, 52/1-2.
delovno razmerje - določen čas
V primeru sklenitve PZ za določen čas po 2. alinei 1. odstavka 52. člena ZDR zaradi nadomeščanja začasno odsotnega delavca je potrebno navesti, katerega konkretnega delavca se nadomešča, saj delavcu, ki je sklenil PZ za določen čas zaradi nadomeščanja začasno odsotnega delavca, PZ preneha, ko se delavec, ki ga je nadomeščal, vrne nazaj na delo. Ker v PZ ni bilo navedeno, katerega konkretnega delavca se nadomešča, ampak je bilo predvideno nadomeščanje večih delavcev za čas koriščenja njihovega letnega dopusta ali morebitnega bolniškega staleža, je PZ, sklenjena za določen čas iz razloga nadomeščanja začasno odsotnega delavaca, nezakonita.
VSK sklep II Cpg 203/2005
VSK01863
ZIZ člen 43, 43/2, 43, 43/2.
ustavitev postopka - ugovor - umik
Upnik je predlog za izvršbo umaknil za tri delna plačila, ravno za zneske, za katere je dolžnik v ugovoru zoper sklep o izvršbi izpodbijal upnikovo terjatev do njega. In četudi je bil dolžnikov ugovor vložen pred delnim umikom predloga za izvršbo, bi sodišče prve stopnje glede na določilo 2. odst. 43. čl. Zakona o izvršbi in zavarovanju (ZIZ) moralo, pravno dosledno, najprej ustaviti postopek v delu, v katerem je bil predlog za izvršbo umaknjen, zatem pa glede istih zneskov zavreči ugovor dolžnika zaradi odpadlega pravnega interesa.
VSK sklep I Cpg 86/2005
VSK02301
ZST člen 14, 14.
pravni interes za vložitev predloga za oprostitev plačila sodnih taks
Glede na določilo 14. člena ZST se lahko oprostitev plačila sodnih taks nanaša le na vloge in dejanja, za katera je taksna obveznost nastala ob vložitvi predloga za oprostitev oz. po vložitvi takega predloga, nikakor pa ne za taksne obveznosti, ki so nastale pred vložitvijo takega predloga.
VSK sodba I Cpg 245/2005
VSK02279
ZOR člen 376, 376/1, 387, 939, 939/1, 376, 376/1, 387, 939, 939/1.
subrogacija - zastaranje odškodninske terjatve - pretrganje zastaranja
Ni sicer pravilno stališče sodišča prve stopnje, da je v predmetnem primeru šlo za regresni zahtevek tožeče stranke zoper toženo stranko na podlagi zavarovalne pogodbe in da je zato za presojo, ali ji je potekel zastaralni rok, treba uporabiti določilo 3. odst. 380. čl. ZOR. Ne gre za regresni zahtevek tožeče stranke kot zavarovalnice zoper toženo stranko na podlagi zavarovalne pogodbe, ampak gre za terjatev tožeče stranke, ki jo je ta pridobila s subrogacijo v skladu s 1. odst. 939. čl. ZOR. To pa pomeni, da gre tudi na strani tožeče stranke za odškodninski zahtevek, pri katerem je tožeča stranka vstopila v vse pravice zavarovanca, tako da tudi zastaranje teče od dne, ko bi smel uveljaviti tak zahtevek zoper toženo stranko sam zavarovanec.

References: sodišče 
 sodišče 
 sodišče 
 sodišče 
 sodišče 
 sodišče